Diari Oficial de la Generalitat Valenciana


Sumari del DOGV 2871, del 18-11-1996 (1996/840004)

RESOLUCIÓ de 3 d'octubre de 1996, de la Conselleria de Sanitat i Consum, per la qual es convoca el Curs de Diplomat de Sanitat.
-------------------------------------------------------------------------------------------------------------------------------

### Dades del document

Número de DOGV
:   2871

Data del DOGV
:   18-11-1996

Secció del DOGV
:   ALTRES DISPOSICIONS

Número del document
:   1996/840004


Data del document
:   03-10-1996

Organisme emissor
:   Conselleria de Sanitat i Consum

Tipus de document
:   Resolució

RESOLUCIó de 3 d'octubre de 1996, de la Conselleria de Sanitat i Consum, per la qual es convoca el Curs de Diplomat de Sanitat.   
Mitjançant aquesta resolució, la Conselleria de Sanitat i Consum -IVESP- (Institut Valencià d'Estudis en Salut Pública) convoca la realització del Curs de Diplomat de Sanitat. La finalitat d'aquest curs és proporcionar als professionals de salut un primer contacte amb les diverses disciplines de la salut pública i donar a conéixer els instruments imprescindibles que s'usen per a la interpretació, el control i l'avaluació dels problemes de salut. La realització del curs es subjectarà a les següents bases:  
1. Normes generals  
1.1 El curs regular constarà de 200 hores de classe, de les quals, 150 són teòriques i 50 són pràctiques; se'n faran tres edicions, una a Alacant, a partir del segon semestre, i dues a València. La primera edició a València es farà en el primer semestre de 1997 a partir de març, i la segona edició en el segon semestre de 1997 a partir de setembre. El nombre total de places convocades és de 90, 30 a Alacant i 60 a València (30 en la primera edició i 30 en la segona), que seran cobertes per concurs de mèrits, segons el barem de selecció que hi ha a l'annex I, si el nombre de sol·licituds ultrapassa les xifres esmentades.  
A més d'aquestes, es podran reservar quatre places en cada una de les edicions que es convoquen en aquesta resolució per a professionals que estiguen desenvolupant funcions en salut pública en els serveis de salut de la Conselleria de Sanitat i Consum de la Comunitat Valenciana.  
2. Requisits  
2.1 El curs va adreçat a titulats universitaris superiors i mitjans, que pertanyen al sistema sanitari o que vulguen accedir-hi.  
2.2 L'obtenció d'alguna de les titulacions exigides haurà de ser anterior al moment de finalització del termini de presentació de sol·licituds.  
3. Sol·licituds  
3.1 La sol·licitud per a prendre part en els cursos s'ajustarà al model oficial, que figura en l'annex II, per a Alacant; en l'Annex III per a la 1a edició de València; i en l'annex IV per a la 2a edició de València. Anirà acompanyada de l'autovaloració de mèrits per part de la persona que sol·licita, segons l'annex V, del currículum vitae personal detallat i dels documents acreditatius dels requisits i mèrits aportats. Si aporten fotocòpies, aquestes hauran d'estar legalitzades davant notari o compulsades pels òrgans de cada administració pública que tinguen atribuïdes les competències d'expedició de còpies autèntiques de documents públics o privats, segons l'article 46 de la Llei 30/1992, de 26 de novembre, de Règim Jurídic de les Administracions Públiques.  
3.2 Les sol·licituds aniran adreçades a la Coordinació de l'Institut Valencià d'Estudis en Salut Pública, c/ Juan de Garay, 21, 46453-València. Podran presentar-se en aquest institut, en les direccions territorials de la Conselleria de Sanitat i Consum o en la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3.3 El termini de presentació de sol·licituds serà de 20 dies hàbils, comptadors des de l'endemà de la publicació d'aquesta resolució en el Diari Oficial de la Generalitat Valenciana.  
4. Comissió de selecció  
4.1 La selecció de les persones aspirants es farà segons el barem de mèrits de l'annex I d'aquesta convocatòria i serà feta per una comissió que estarà formada pel coordinador de l'Institut Valencià d'Estudis en Salut Pública, que en serà el president, quatre representants del professorat que impartirà les matèries, dos dels quals seran de l'IVESP, i un administratiu en el qual recaurà la secretaria del curs (aquest amb veu, però sense vot). En tots els casos els titulars de la comissió tindran suplents.  
4.2 Els membres de la comissió de selecció hauran d'abstenir-se d'intervenir, cosa que notificaran a l'autoritat que convoca, quan hi concórreguen les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Igualment, els aspirants podran recusar els membres de la comissió quan hi concórreguen les circumstàncies previstes en l'article 29 de l'esmentat text legal.  
4.3 La comissió es constituirà per convocatòria del president, necessitarà la presència del president i el secretari o, si cal, de les persones que els substituesquen, i la meitat, almenys, dels seus membres.  
4.4 A l'efecte d'indemnització per raó del servei, tindrà la consideració de tribunal de primera categoria.  
5. Procés de selecció  
5.1 Acabat el termini de presentació de sol·licituds, el tribunal publicarà la llista provisional d'admesos i exclosos, amb la indicació de les causes de l'exclusió i també la puntuació obtinguda en la baremació. La llista serà exposada al tauler d'anuncis de l'Institut Valencià d'Estudis en Salut Pública i en les tres direccions territorials de la Conselleria de Sanitat i Consum.  
5.2 Les persones interessades podran presentar reclamacions contra la llista provisional i esmenar els defectes en el termini de 10 dies hàbils, comptadors des de l'endemà de l'exposició pública de la llista. Les reclamacions i les esmenes s'adreçaran a la Coordinació de l'IVESP, c/ Juan de Garay, 21, 46325-València.  
5.3 Transcorregut el termini de presentació de reclamacions i d'esmena de defectes, estimades o desestimades, la llista definitiva d'alumnes admesos per ordre de puntuació serà exposada al mateix lloc on van ser exposades les llistes provisionals.  
Podrà interposar-se recurs ordinari davant l'Honorable Senyor Conseller de Sanitat i Consum, en el termini d'un mes, d'acord amb el que disposa l'article 107 i 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
6. Inscripció  
6.1 Els alumnes seleccionats formalitzaran la inscripció en la Secretaria de l'Institut Valencià d'Estudis en Salut Pública, en els 10 dies hàbils següents a la publicació de la llista definitiva. Cal presentar el resguard corresponent a la formalització de la matrícula del curs.  
6.2 No formalitzar la inscripció en el termini concedit suposarà l'admissió dels següents sol·licitants per ordre correlatiu de puntuació.  
7. Data de començament  
7.1 La data de començament del curs serà anunciada amb un mínim de 10 dies naturals d'antelació als taulers de l'Institut Valencià d'Estudis en Salut Pública i en les tres direccions territorials de la Conselleria de Sanitat i Consum.  
8. Programa  
El Curs de Diplomat de Sanitat té el següent programa:  
Mòdul 1. Introducció al concepte de Salut Pública. El Sistema Nacional de Salut.  
Mòdul 2. Determinants i indicadors del nivell de salut de la Comunitat. Sistemes d'informació sanitària.  
Mòdul 3. Mètodes i tècniques per a l'estudi, identificació i anàlisi de problemes de salut.  
Mòdul 4. Planificació de programes i intervencions sanitàries.  
Mòdul 5. Programes d'intervenció: prevenció de la malaltia i protecció i promoció de la salut.  
Mòdul 6. L'avaluació dels programes d'intervenció sanitària.  
Mòdul 7. La formació continuada del professional sanitari. Les publicacions científiques i la lectura crítica. Accés a les fonts bibliogràfiques. Normes generals per a la presentació i la publicació de treballs d'investigació.  
Mòdul 8. Treball de camp.  
9. Obtenció del diploma  
9.1 Els alumnes matriculats estaran obligats a assistir a les classes teòriques i pràctiques. Un nombre de faltes superior al 10% del total de les hores presencials donarà lloc a la pèrdua de tots els drets de l'alumnes, inclòs l'import de la matrícula.  
9.2 Acabat el curs es farà, en una única convocatòria, un examen que comprendrà una prova teòrica i una altra de pràctica, el contingut del qual serà decidit pel tribunal designat.   
9.3 Per a tals efectes, el tribunal qualificador estarà format pel director del curs, que el presidirà, el coordinador de l'Institut Valencià d'Estudis en Salut Pública, un representant de l'Escola Nacional de Sanitat, dos representants dels professors del curs, un dels quals serà de l'IVESP, i un administratiu en qui recaurà la secretaria del curs (que tindrà veu, però no tindrà vot); aquest tribunal serà com l'anterior de la categoria primera. En tots els casos el titulars del tribunal tindran suplents.  
València, 3 d'octubre de 1996  
El conseller de Sanitat i Consum  
Joaquín Farnós Gauchía  
AnNex I  
Barem de selecció del Curs de Diplomat de Sanitat  
1. Mèrits acadèmics  
1.1. Expedient acadèmic: s'avaluarà la nota mitjana de l'expedient, segons l'escala següent:  
- per cada aprovat: 1 punt  
- per cada notable: 2 punts  
- per cada excel·lent: 3 punts  
- per cada matrícula d'honor: 4 punts  
La nota mitjana s'obtindrà de dividir la suma total de punts obtinguts, d'acord amb l'escala entre el nombre total de qualificacions de l'expedient.  
Per obtenir la nota mitjana no es tindran en compte les qualificacions de les assignatures de religió, ètica, educació física, formació de l'esperit nacional, moral professional i ensenyaments de la llar.  
1.2. Altres mèrits acadèmics  
a) Per a titulats superiors:  
- Grau de llicenciat: 0,5 punts  
- Grau de llicenciat amb excel·lent: 1 punt  
- Doctorat: 1,5 punts  
- Doctorat amb excel·lent o cum laude: 2 punts  
- Premi extraordinari de doctorat: 2,5 punts   
b) Per a titulats mitjans:  
- Premi extraordinari fi de carrera 2 punts  
La valoració dels mèrits acadèmics d'aquest apartat (1.2) serà excloent, i es computarà únicament el mèrit de major puntuació.  
2. Activitats professionals  
Per serveis prestats, en jornada laboral completa, en l'àrea de l'atenció primària i/o salut pública: 1 punt. Per any complet, fins un màxim de 10 punts.  
Les característiques i funcions dels llocs de treballs ocupats en atenció primària i/o salut pública hauran de constar amb precisió.  
Cursos de salut pública o atenció primària, reconeguts per centres oficials de formació: universitats, Conselleria de Sanitat i Consum, escoles de salut pública.  
Només es consideraran els cursos en què s'especifique el nombre d'hores lectives i/o crèdits: 0,1 punt per cada crèdit (10 hores), fins un màxim de 3 punts.  
4. Publicacions en atenció primària i/o salut pública  
- Comunicacions a congressos: 0,1 punts  
- Ponències a congressos: 0,2 punts  
- Articles en revistes estatals: 0,3 punts  
- Articles en llibres o monografies: 0,4 punts  
- Articles en revistes internacionals: 0,5 punts  
Fins a un màxim de 3 punts.  
5. Docència en atenció primària i/o salut pública, en centres oficials de formació: universitats, Conselleria de Sanitat i Consum, escoles de salut pública. No es valoraran com a docència les tutories.  
Per cada 10 hores de docència: 0,1 punts  
Fins a un màxim d'1 punt.  
Només es consideraran aquelles certificacions en les quals s'expresse el nombre d'hores de docència.  
6. Altres mèrits en salut pública: beques, participació oficial en projectes d'investigació, etc.... Els valorarà el tribunal, fins un màxim d'1 punt.  
El tribunal, amb la finalitat de comprovar la veracitat dels documents aportats i la seua adequació als requisits que s'estableixen en aquest barem, podrà utilitzar tots els mitjans de prova que considere procedents.  
Annex II (Alacant)  
Instància de sol·licitud per al Curs de Diplomat de Sanitat  
(nom) ..., amb DNI ..., que va nàixer el dia ..., natural d ..., amb la titulació de ..., amb domicili a ..., carrer ..., DP ..., telèfon ..., centre i lloc de treball ... telèfon..  
Expose: que desitge participar en el Curs de Diplomat de Sanitat, convocat per la Conselleria de Sanitat i Consum durant aquest any acadèmic, i que accepte totes les bases de la resolució.   
Sol·licite: ser admès per a fer el curs esmentat en l'edició d'Alacant.  
..., . d ... de 199.  
(signatura de la persona que el sol·licita)  
COORDINACIó DE L'INSTITUT VALENCIà D'ESTUDIS EN SALUT PúBLICA  
Annex III (València, 1ª edició)  
Instància de sol·licitud per al Curs de Diplomat de Sanitat  
(nom) ..., amb DNI ..., que va nàixer el dia ..., natural d ..., amb la titulació de ..., amb domicili a ..., carrer ..., DP ..., telèfon ..., centre i lloc de treball ... telèfon..  
Expose: que desitge participar en el Curs de Diplomat de Sanitat, convocat per la Conselleria de Sanitat i Consum durant aquest any acadèmic, i que accepte totes les bases de la resolució.   
Sol·licite: ser admès per a fer el curs esmentat que se celebrarà a València, en la 1a edició.  
.................., ...d.....de 1996  
(signatura de la persona que el sol·licita)  
COORDINACIó DE L'INSTITUT VALENCIà D'ESTUDIS EN SALUT PúBLICA  
Annex IV (València, 2ª edició)  
Instància de sol·licitud per al Curs de Diplomat de Sanitat  
(nom) ..., amb DNI ..., que va nàixer el dia ..., natural d ..., amb la titulació de ..., amb domicili a ..., carrer ..., DP ..., telèfon ..., centre i lloc de treball ... telèfon..  
Expose: que desitge participar en el Curs de Diplomat de Sanitat convocat per la Conselleria de Sanitat i Consum durant aquest any acadèmic, i que accepte totes les bases de la resolució.   
Sol·licite: ser admès per a fer el curs esmentat, que se celebrarà a València, en la 2a edició.  
..., . d ... de 199.  
(signatura de la persona que el sol·licita)  
COORDINACIó DE L'INSTITUT VALENCIà D'ESTUDIS EN SALUT PúBLICA  
ANNEX V  
Coordinació de l'Institut Valencià   
d'Estudis en Salut Pública  
Barem de selecció   
(nom) ..................  
Autoavaluació Comprovació  
1. Mèrits acadèmics  
1.1. Expedient acadèmic (es valorarà la mitjana de l'expedient)  
- Aprovat: 1 punt.  
- Notable: 2 punts.  
- Excel·lent: 3 punts.  
- Matrícula d'honor: 4 punts.  
Mitjana de l'expedient ... ...  
1.2. Altres mèrits acadèmics.  
1.2. a) Per a titulats superiors.  
- Llicenciatura: 0,5 punts. ... ...  
- Llicenciatura amb excel·lent: 1 punt ... ...  
- Doctorat: 1,5 punt ... ...  
- Doctorat amb excel·lent o cum laude: 2 punts ... ...  
- Premi extraordinari de doctorat: 2,5 punts ... ...  
1.2. b) Per a titulats mitjans:  
- Premi extraordinari fi de carrera: 2 punts ... ...  
La valoració dels mèrits d'aquest apartat (1.2) serà excloent, i es computarà únicament el mèrit de major puntuació.  
2. Activitats professionals: per serveis prestats en jornada laboral completa, en l'àrea d'atenció primària o salut pública: 1 punt per any complet, fins un màxim de 10 punts ... ...  
3. Cursos de salut pública o atenció primària reconeguts per centres oficials de formació: 0,1 punt per cada crèdit (10 hores) fins un màxim de 3 punts ... ...  
4. Publicacions d'atenció primària o salut pública.  
- Comunicacions a congressos 0,1 punts ... ...  
- Ponències a congressos 0,2 punts ... ...  
- Articles en revistes nacionals 0,3 punts ... ...  
- Publicacions en llibres o monografies 0,4 punts  
 ... ...  
- Publicacions en revistes internacionals 0,5 punts  
 ... ...  
Fins a un màxim de 3 punts. Total ... ...  
5. Docència en atenció primària i/o salut pública, en centres oficials de formació  
- Per cada 10 hores de docència: 0,1 punts, fins un màxim d'1 punt ... ...  
6. Altres mèrits en salut pública: beques, participació oficial en projectes d'investigació, etc.  
Els valorarà el tribunal, fins un màxim d'1 punt  
 ... ...